《月下独酌闻桂香》
元代·吕诚

今宵风月尽清酣，碧海寒光万丈涵。天上散花香第一，尊前舞丈影成三。

方诸玉露清于醥，崖蜜金橙小胜柑。老兴此时原不浅，高歌犹忆《望江南》。

作者简介：昆山人，字敬夫，后更名肃。工诗词。名士咸与之交。家有园林，尝蓄一鹤，复有鹤自来为伍，因筑来鹤亭。邑令聘为训导，不起。有《来鹤亭诗》。